
HARLEY-DAVIDSON STĀSTS 


Harley-Davidson ir dibināts 1903. gadā un kļuvis par vienu no pasaulē 
lielākajiem motociklu ražotājiem, kā arī par visā pasaulē atpazītu dzīves- 
veida zīmolu, kam ir uzticami sekotāji. Uzņēmumu radīja Viljams S. Hārlijs 
(William S. Harley) un brāļi Arturs (Arthur) un Volters Deividsoni (Walter Da- 
vidson) kādā Milvoki šķūnī, bet tagad Harley-Davidson ir pasaulē vecākais 
motociklu ražotājs, kurš darbojas bez pārtraukuma. Šis zīmols ir tikpat 
izturīgs kā tā ražotie motocikli un pielāgojies daudzām laika gaitā sastap- 
tām problēmām, kļūstot par motociklu nozares vadošo uzņēmumu pasaulē 
un amerikāņu sapņa simbolu. 


Uzņēmuma vēsture ir cieši savijusies ar ASV vēsturi, tāpēc Harley-Davidson 
tiek dēvēts par “Amerikas motociklu”. 1920. gadā Harley-Davidson ražoju- 
mus pārdeva jau 2000 izplatītāju 67 dažādās valstīs. Pirmā un Otrā pa- 
saules kara laikā uzņēmumam bija nozīmīga loma, jo tas piegādāja tran- 
sportlīdzekļus Amerikas armijai. Tas savukārt nodrošināja uzņēmējdarbības 


paplašināšanos pēc kara. Vēlākos gados produktu izstrāde aptvēra arī 
vieglos un mazākos divu cilindru modeļus. 1957. gadā līdz ar citiem mo- 
deļiem tika laists klajā arī motocikls Sportster®, un zīmols ieguva vārdu arī 
kā veiklu un jaudīgu transportlīdzekļu ražotājs sacīkstēm, gariem braucie- 
niem un vēl daudz kam citam. 


Laika gaitā uzņēmums kļuvis pazīstams kā īpaši ērto lielo motociklu 
(“cruiser”) ražotājs, un to skaitā ir Harley-Davidson® Fat Boy®, lieliska 
dizaina divu V veida dzinēju motocikls ar Softail® rāmi un lietiem riteņu 
diskiem. Ar eleganto, ērto un uzticamo motociklu Fat Boy® iespējams doties 
braucienā gandrīz jebkur. Harley-Davidson saglabā uzticību pagātnei, bet 
vienlaikus pievēršas nākotnei. 


Priecājamies laist klajā savu LEGO® veltījumu šai Amerikas leģendai. 


Harley-Davidson logotips, 
kas izstrādāts oriģinālajam 
1990. gada motociklam 
Fat Boy® 

Milvoki, Viskonsinas štats — Viljams 
Hārlijs un brāļi Volters un Arturs 
Deividsoni pārdod pirmo viena cilindra 
motociklu. 


Dibinātāji izveido pirmo rūpnīcas spon- 
sorēto motociklu sacīkšu komandu, ko 
iedēvēja par Wrecking Crew™. 


Pirmā pasaules kara beigās 
armija izmantoja vairāk nekā 
20 000 Harley-Davidson® 
armijas motociklu. 


Tiek laists klajā modelis 
EL jeb “61”, dēvēts arī par 
Knucklehead; tas kļuva par 
iedvesmu vairākiem motocikla 
Fat Boy® elementiem. H-D ir 
viens no tikai diviem Amerikas 
motociklu ražotājiem, kas 
pārcieta Lielo depresiju. 


Tiek laists klajā modelis XL Sportster®. 


Harley-Davidson ražo vairāk nekā 80 000 motociklu ASV armijas 
un tās sabiedroto vajadzībām Otrā pasaules kara laikā. 


Harley-Davidson laiž klajā pirmo V 
veida divu cilindru dzinēju. 


Tika laists klajā žurnāls “The 
Harley-Davidson Enthusiast”, un 
tas kļuva par visilgāk publicēto 
motociklu žurnālu vēsturē. 


BRAUCIENĀ PA LAIKA CEĻU… 

Pasaulei tiek parādīts jaunais modelis FX Super Glide®. 
Motocikls Super Glide® saglabājies atmiņā kā pirmais 
rūpnīcas pielāgotais motocikls, un tajā liela divu cilindru 
motocikla dzinējs un šasija apvienota ar vieglu, manevrē- 
jamu priekšējo dakšu. 


Tiek laists klajā modelis 
V-Rod® ar pirmo Har- 
ley-Davidson šķidrumdze- 
ses dzinēju lietošanai ielās. 


Tiek laists 
klajā motocikls 
Fat Boy®. 


H-D Motor Company atzīmē 100. gadadienu 
ar svētkiem visā pasaulē gada garumā. 
Vairāk nekā 250 000 cilvēku dodas uz Milvoki, 
kur notiek pēdējais Open Road Tour posms — 
svinības! 


Pirmais Harley-Davidson ražotais 
elektriskais motocikls LiveWire™ tiks laists klajā 
2019. gadā. Tas būs pirmais no plaša elektrisko 
motociklu klāsta. 


Softail® motociklu 115. gadadiena un pilnīga 
dizaina pārstrāde. Jaunajā Softail® modelī 
klasiskais Harley-Davidson® “priekšējās 
amortizācijas” dizains tiek apvienots ar pil- 
nīgi jaunu šasiju, dzinēju Milwaukee-Eight® 
un “monoshock” aizmugurējo amortizāciju. 


Trīspadsmit Harley-Davidson augstākās vadības 
komandas dalībnieki iegādājas uzņēmumu no 
AMF par aizņemtiem līdzekļiem; šis darījums 
iedēvēts par “atpirkšanu”. 


Tiek laists klajā V veida divu cilindru dzinējs 
Evolution® un pirmais Softail® modelis. 


...HARLEY-DAVIDSON GADU GAITĀ 


105. gadadiena un jaunā 
Harley-Davidson Museum® 
atklāšana. Ierastās lentes 
pārgriešanas ceremonijas vietā 
muzeja atklāšanas laikā notiek 
“ķēdes griešana”, proti, tiek 
izmantots deglis, lai sadalītu 
daudzas motocikla ķēdes. 


Projekta LiveWire™ modelis kļūst par pirmo 
liela ražotāja izlaisto elektriskā motocikla 
prototipu. 


Harley-Davidson atkal kļūst par at- 
klātu sabiedrību, un tā akciju cena ir 
11 ASV dolāri par vienību (sākotnējais 
publiskais piedāvājums). 


MOTOCIKLS FAT BOY® — AMERIKAS LEĢENDA 25 GADU GARUMĀ 


1990. gadā Vilijs Dž. Deividsons (Willie G. Davidson) un Luijs Necs (Louie 
Netz) radīja Harley-Davidson® Fat Boy® motociklu, kas ir viens no 
uzņēmuma atpazīstamākajiem un populārākajiem modeļiem. Šis mūžī- 
gais, uzticamais un jaudīgais motocikls ir iedēvēts par “Leģendu”. 


Nosaukums Fat Boy® godina motocikla priekšgājēju Fat Bob® un tā 
ievērojamo personību. V veida divu cilindru Softail® motocikla 
Fat Boy® raksturīgās iezīmes ir lietie priekšējie un aizmugurējie riteņu 
diski, bises tipa izpūtēji un nedaudz paplatināti priekšējie spārni. 
Oriģinālajam 1990. gada modelim bija monohroms sudraba krāsojums 
un sudrabots rāmis ar dzelteniem elementiem, kas apvienojumā ar 
pinumu uz sēdekļa un degvielas tvertnes piešķīra motociklam rūpīgi 
izstrādātu izskatu. Arī Fat Boy® logotips bija leģendārs dizains, 
kas rosināja labvēlīgu patriotismu un nostalģiju, un tas redzams uz 
Fat Boy® modeļa dizainiem vēl šobaltdien. 


Tomēr šis dizains nebija gatavs uzreiz. Motocikls Fat Boy® tika pakļauts 
rūpīgām pārbaudēm, un uzņēmums apkopoja klientu atsauksmes divu 
gadu laikā, pirms paziņoja to par gatavu ceļam. Vilijs Dž. brauca ar 


motocikla Fat Boy® prototipu līdz Deitonai 1988. un 1989. gadā, un abi 
braucieni palīdzēja viņam uzlabot motocikla dizainu. 


2010. gadā tika laists klajā motocikls Fat Boy® Lo ar zemāko sēdekli, 
kāds jebkad bijis Harley-Davidson® motociklam, un tas tika reklamēts 
kā oriģinālā motocikla “tumšāka, zemāka, negantāka” versija. 


Kopš motocikla Fat Boy® laišanas klajā tas ir nedaudz mainīts, it īpaši 
pēc Softail® modeļa dizaina pārveidošanas 2017. gadā. Tomēr pat 
pēc šīm izmaiņām Harley-Davidson ir saglabājis leģendāros dizaina 
elementus no oriģinālā 1990. gada motocikla Fat Boy®. 


LEGO® HARLEY-DAVIDSON® FAT BOY® MOTOCIKLA IZSTRĀDE 


DAŽI VĀRDI: 


MIKE PSIAKI 


LEGO® VECĀKAIS DIZAINERS 


GRŪTĪBAS, KO SAGĀDĀ PĀRVEIDOŠANA PAR KLUCĪŠIEM 
“LEGO® klucīši ir lieliski piemēroti stūrainu māju un taisnstūra formu būvēšanai, 
kam nav jākustas. Motocikli nav stūraini, un tiem ir jākustas, tāpēc sarežģījumu 
bija daudz jau no paša sākuma. Vislielākās grūtības droši vien sagādāja rāmis, jo 
tas veidots pārsvarā no trīsstūriem un ir ļoti plāns. 
Bija grūti izveidot kaut ko tādu, kas atbilst īstā motocikla Fat Boy® Softail® rāmim, 
bet vienlaikus ir pietiekami izturīgs, lai atbalstītu modeli lietošanas laikā. Izstrā- 
dātajam dizainam ir izmantots LEGO Technic un System elementu apvienojums, 
izveidojot modeli, kas ir vienlaikus raupjš un skaists, kā arī nodrošinot neatkārto- 
jamu būvēšanas pieredzi; tas ir īsts LEGO inženierijas sasniegums.” 


MŪSU PIEEJA 
“Mēs vēlējāmies šim motociklam uzbūvēt izmantojamu dzinēju no LEGO System 
elementiem un izveidot rāmi un motoru tā, lai abi būtu izturīgi un uzticami. Ko- 
pumā izveidojām modelī vairākas atšķirīgas lielās cilpas, lai viss darbotos atbils- 
toši funkcionalitātes, stabilitātes un estētikas prasībām. Pats svarīgākais — mēs 
vēlējāmies to visu sarūpēt līdz ar aizraujošu būvēša- 
nas pieredzi, jo tas ir galvenais, kas padara 
LEGO modeli lielisku.” 


NEVAINOJAMS VIRZULIS 


LĪDZENA GAITA 
Tika uzbūvēti desmit motori, un katrs tika pārbaudīts vairākos 
tūkstošos ciklu, lai pārliecinātos, ka katrs uzbūvētais motors 
darbosies tikpat nevainojami kā prototipa dizains pēc neskai- 
tāmām lietošanas stundām. 


Funkcionālie virzuļi dzinēja kodolā ir galvenā šī modeļa auten- 
tiskuma sastāvdaļa. Maiks izpētīja un pārbaudīja neskaitāmus 
virzuļa galvas dizainus, sākot ar cilindra elementiem un bei- 
dzot ar dažādām minifigūru ķiverēm, pirms lēma par labu divu 
moduļu tinuma spolei, kas izmantota gala dizainā. 


LAKESTER RITEŅA LOKS 


Motociklam Fat Boy® ir leģendāri lietie alumīnija priekšējie un aizmugurējie riteņi. Elementu dizainers 
Mani Zamani izveidoja šo detaļu īpaši šim modelim. Elements ir izstrādāts tā, lai to varētu izmantot 
atsevišķi vai pārī, uzliekot aizmugurējo riepu. 


240 mm platā aizmugurējā riepa ir Fat Boy® modeļa iespaidīgās stājas būtiska sastāvdaļa. LEGO® 
Harley-Davidson® Fat Boy® motociklam Mani izstrādāja 35 mm riepu, kas ir platākā motocikla riepa, 
kas jebkad radīta LEGO klucīšiem. 

